LibreOffice
2016-03-24 23:25:59

El paquet LibreOffice conté un processador de textos (Writer) compatible amb Microsoft Word, un gestor de fulls de càlcul (Calc) compatible amb Microsoft Excel, un editor de presentacions (Impress) compatible amb Microsoft Power Point, un editor de bases de dades (Base) que pot importar bases de dades Microsoft Access, un editor de dibuixos vectorials i gràfics (Draw) i un editor de fórmules matemàtiques (Math). 

## Instal·lació del LibreOffice en català

Per al Linux i per al Mac, cal instal·lar primer la versió en anglès i a continuació el respectiu paquet català. L’instal·lador del Windows ja inclou la traducció al català. Si useu Windows, la instal·lació predeterminada només instal·la els fitxers de la interfície en anglès i la llengua predeterminada del sistema operatiu. Per tant, si teniu un Windows configurat en espanyol no s’instal·laran els fitxers de la interfície en català del LibreOffice. En aquest cas, el procediment més senzill per a tenir el LibreOffice en català és: 

  1. Desinstal·leu el LibreOffice.
  2. Baixeu i apliqueu el [Catalanitzador](https://www.softcatala.org/catalanitzador/) al vostre equip.
  3. Instal·leu el LibreOffice una altra vegada.

Alternativament podeu fer una instal·lació personalitzada i seleccionar manualment els fitxers d’interfície en català. Ara per ara l'instal·lador no inclou l'ajuda, que s'ha d'instal·lar a banda. A Informació addicional teniu els enllaços als paquets d'ajuda en català i català (valencià). Nota: Si teniu instal·lat l'OpenOffice.org, es recomana desinstal·lar-lo abans d'instal·lar el LibreOffice. Hi ha dues versions disponibles del LibreOffice, que són completes i independents una de l'altra. La branca principal és la darrera versió; la branca anterior és la recomanada per a entorns de treball on es requereix la màxima estabilitat, a canvi de no gaudir de les darreres funcionalitats.

## Informació addicional

Tot seguit teniu recursos relacionats amb el LibreOffice que podeu instal·lar de forma addicional. 

  * [Corrector gramatical i d'estil LanguageTool](https://www.softcatala.org/programes/corrector-gramatical-en-catala-languagetool/ "Language tool").
  * [Paquet d'interfície en català (només Linux i Mac)](https://www.softcatala.org/programes/paquet-catala-per-al-libreoffice/ "Paquet català per al LibreOffice").
  * [Paquet d'interfície en variant valenciana (només Linux i Mac)](https://www.softcatala.org/programes/paquet-catala-valencia-per-al-libreoffice/ "Paquet català \(valencià\) per al LibreOffice").
  * [Paquet d'ajuda en català](https://www.softcatala.org/programes/paquet-dajuda-en-catala-del-libreoffice/ "Paquet d'ajuda en català del LibreOffice").
  * [Paquet d'ajuda en la variant valenciana](https://www.softcatala.org/programes/paquet-dajuda-en-catala-valencia-del-libreoffice/ "Paquet d'ajuda en català \(valencià\) del LibreOffice").

Els següents diccionaris ja els incorpora l'instal·lador en català, però els teniu disponibles igualment per a qualsevol versió del LibreOffice o Apache OpenOffice: 
  * [Corrector ortogràfic de català (general)](https://www.softcatala.org/programes/corrector-ortografic-de-catala-general-per-al-libreoffice-i-lapache-openoffice/ "Corrector ortogràfic de català \(general\) per al LibreOffice") per al programa en qualsevol llengua o plataforma.
  * [Corrector ortogràfic de català (valencià)](https://www.softcatala.org/programes/corrector-ortografic-de-catala-valencia-per-al-libreoffice-i-lapache-openoffice/ "Corrector ortogràfic de català \(valencià\) per al LibreOffice") per al programa en qualsevol llengua o plataforma.
  * [Diccionari català de sinònims](https://www.softcatala.org/programes/diccionari-catala-de-sinonims-per-al-libreoffice/ "Diccionari català de sinònims per al LibreOffice"). Serveix per al programa en qualsevol llengua i plataforma.
  * [Diccionari català de partició de mots](https://www.softcatala.org/programes/diccionari-catala-de-particio-de-mots/ "Diccionari català de partició de mots"). Serveix per a trencar correctament els mots a final de línia.